rejauldu/bengali-wikipedia huggingface dataset:
রথীন্দ্রনাথ মৈত্র বা সংক্ষেপে রথীন মৈত্র  () (১০ জুলাই, ১৯১৩ - ৩ জুলাই, ১৯৯৭) ছিলেন বিশিষ্ট বাঙালি চিত্রশিল্পী। ১৯৪০ এর দশকে ভারতীয় আধুনিকতাবাদী নবীন প্রজন্মের ও কলকাতা গ্রুপের অন্যতম চিত্রশিল্পী ছিলেন তিনিও। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ৩৩৯,   জন্ম ও প্রারম্ভিক জীবন রথীন মৈত্রর জন্ম ১৯১৩ খ্রিস্টাব্দের ১০ই জুলাই  ব্রিটিশ ভারতের অধুনা বাংলাদেশের পাবনার শীতলাই গ্রামে। ছবি আঁকায় ও উচ্চাঙ্গ সংগীতের প্রতি অনুরক্ত  তার জমিদার পিতা যোগেন্দ্রনাথ মৈত্র ছিলেন তৎকালীন জাতীয় আন্দোলনের এক নেতা। মাতা  সরলাদেবী। খ্যাতনামা বাগ্মী ও দেশপ্রেমিক তুলসীচরণ গোস্বামী ছিলেন তার মাতুলু এবং কবি ও গায়ক জ্যোতিরিন্দ্রনাথ মৈত্র ছিলেন তার অগ্রজ। রথীনের কলকাতায় ভবানীপুর মিত্র ইনস্টিটিউশনে পড়ার সময় সেই স্কুলের শিক্ষক  দেবীপ্রসাদ রায়চৌধুরীর কাছে চারুকলায় হাতেখড়ি। ১৯৩১ খ্রিস্টাব্দে ম্যাট্রিক পাশ করে সরকারি চারুকলা বিদ্যালয়ে শিক্ষা শুরু করেন। ১৯৩৭ খ্রিস্টাব্দে কৃতিত্বের সাথে ফাইনাল পরীক্ষায় উত্তীর্ণ হন। পরে শান্তিনিকেতনের কলাভবনে নন্দলাল বসু, বিনোদ বিহারী মুখোপাধ্যায় এবং  রামকিঙ্কর বেইজের সান্নিধ্যে আসেন।  কর্মজীবন  এরপর তিনি ভারতের ঐতিহ্য সন্ধানে ভারত প্রদক্ষিণে বেরিয়ে পড়েন। দেশের বিভিন্ন  অঞ্চলের সামাজিক রীতিনীতি, আচার-ব্যবহার, শিল্পকলা জানার সুযোগ পান। রাজপুত ও পাহাড়ি চিত্রশৈলী তাঁকে প্রভাবিত করে। সেই সময়ে ১৯৪৩ খ্রিস্টাব্দে দ্বিতীয় বিশ্বযুদ্ধ ও বাংলায় দুর্ভিক্ষ গণহত্যা ইত্যাদির সময় সুভো ঠাকুর, নীরদ মজুমদার, প্রদোষ দাশগুপ্ত, পরিতোষ সেন, গোপাল ঘোষ , প্রাণকৃষ্ণ পাল ও তাঁকে নিয়ে কলকাতায় ক্যালকাটা গ্রুপ নামে এক চারুকলা শিল্পগোষ্ঠী গড়ে ওঠে। তিনি বেশ কয়েক বছর কলকাতার সরকারি আর্ট কলেজে অধ্যাপনা করেন এবং পরে কলকাতার অ্যাকাডেমি অফ ফাইন আর্টসের যুগ্ম-সম্পাদক হন। ১৯৫৩ খ্রিস্টাব্দে ভারত সরকার ও অ্যাকাডেমি অফ ফাইন আর্টসের যৌথ উদ্যোগে মার্কিন যুক্তরাষ্ট্রে যে প্রথম ভারতীয় চিত্র প্রদর্শনী হয়, তার পরিচালনার ভার ছিল তারই উপর। তিনি সেখানকার এবং ফেরার  সময় ইউরোপের বিভিন্ন দেশের চিত্রসংগ্রহশালা ঘুরে দেখার সুযোগ পান। সেসময়ে ইংরেজ লেখক ক্রিস্টোফার ইশারউড ও ভারতীয় দার্শনিক তথা রামকৃষ্ণ মিশনের সন্ন্যাসী স্বামী প্রভবানন্দ যে ভাগবদ গীতার ইংরাজী অনুবাদ (দ্য সঙ অব গড: ভাগবদ গীতা) করেন, তার প্রচ্ছদ এঁকে দেন তিনি। তেল বা জলরং ছাড়াও তিনি স্কেল অঙ্কনে পারদর্শী ছিলেন। চিত্র শিক্ষক হিসাবে তার খ্যাতি ছিল। ভারতের বিভিন্ন আর্ট মিউজিয়ামে এবং বিদেশের বহু ব্যক্তির ব্যক্তিগত সংগ্রহে তার আঁকা চিত্র রক্ষিত আছে। মৃত্যু  রথীন্দ্রনাথ মৈত্র ১৯৯৭ খ্রিস্টাব্দের ৩ রা জুলাই প্রয়াত হন।  তথ্যসূত্র   বিষয়শ্রেণী:১৯১৩-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৯৭-এ মৃত্যু বিষয়শ্রেণী:পাবনা জেলার ব্যক্তি বিষয়শ্রেণী:বাঙালি শিল্পী বিষয়শ্রেণী:ভারতীয় শিল্পী বিষয়শ্রেণী:২০শ শতাব্দীর ভারতীয় চিত্রশিল্পী
নিস্তুলা হেব্বার একজন ভারতীয় সাংবাদিক এবং লেখক যিনি বর্তমানে দ্য হিন্দুতে রাজনৈতিক সম্পাদক হিসেবে কর্মরত। তিনি এর আগে টাইমস অফ ইন্ডিয়া, দ্য ইকোনমিক টাইমস, এবং নয়া দিল্লিতে দ্য ফিনান্সিয়াল এক্সপ্রেস- এর জন্য কাজ করেছেন। হেব্বার ২০০০ সাল থেকে একজন সাংবাদিক।   জীবনের প্রথমার্ধ  তিনি ম্যাঙ্গালোর থেকে এসেছেন এবং দিল্লিতে জন্মগ্রহণ করেছেন এবং বেড়ে উঠেছেন। তিনি দিল্লি বিশ্ববিদ্যালয় এবং দিল্লি স্কুল অফ ইকোনমিক্সে জেসাস অ্যান্ড মেরি কলেজে সমাজবিজ্ঞান অধ্যয়ন করেন।   সাংবাদিকতা  হেব্বার ২০০০ সাল থেকে একজন সাংবাদিক।   রচনা  নিস্তুলা হেব্বার ২০১০ সালে কিস অ্যান্ড টেল নামে একটি বই লিখেছিলেন।[ অতিরিক্ত উদ্ধৃতি ] তিনি ক্যাবলস অ্যান্ড কিংস (অদিতি ফাডনিস দ্বারা সম্পাদিত) এবং দ্য লাইভস অফ মুসলিম ইন ইণ্ডিয়া (আব্দুল শাবান সম্পাদিত) এই দুটি বইতে অবদান রেখেছিলেন। তার দ্বিতীয় বইতে মুসলমানদের সাথে ভারতীয় জনতা পার্টির যোগাযোগ সম্পর্কিত প্রবন্ধ রয়েছে।   তথ্যসূত্র   বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:দিল্লির লেখিকা বিষয়শ্রেণী:২১শ শতাব্দীর ভারতীয় সাংবাদিক বিষয়শ্রেণী:২১শ শতাব্দীর ভারতীয় ঔপন্যাসিক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:ভারতীয় নারী ঔপন্যাসিক বিষয়শ্রেণী:দিল্লির সাংবাদিক বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:ভারতের ইংরেজি ভাষার লেখক বিষয়শ্রেণী:ভারতীয় সংবাদপত্র সম্পাদক বিষয়শ্রেণী:ভারতীয় সম্পাদক
পাইকপাড়া ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ২৪টি গ্রাম নিয়ে গঠিত।  ভৌগোলিক উপাত্ত পাইকপাড়া ইউনিয়নের মোট আয়তন ৩,৯৯০ একর বা ১৬.১৫ বর্গ কিলোমিটার। গ্রামের সংখ্যা ২৪টি। ঘরবাড়ির সংখ্যা ৪,২৬৮টি।  এ ইউনিয়নে হাট-বাজার রয়েছে ৩টি। মসজিদের সংখ্যা ২২টি এবং মন্দিরের সংখ্যা ৭টি।  জনসংখ্যার উপাত্ত বাংলাদেশের ২০১১ সালের আদমশুমারি অনুযায়ী পাইকপাড়া ইউনিয়নের ৪,২৬৮টি পরিবারে মোট জনসংখ্যা ১৯,৭৫২ জন জন এবং প্রতি বর্গ কিলোমিটারে ১২০০ জন লোক বাস করে। এদের মধ্যে ৯,৩৪৫ জন পুরুষ ও ১০,৪০৭ জন মহিলা এবং লিঙ্গ অনুপাত ৯০। মুসলিম ধর্মালম্বী ১৮,৬৯১ জন ও হিন্দু ধর্মালম্বী ১,০৬১ জন।  শিক্ষা ২০১১ সালের হিসেব অনুযায়ী পাইকপাড়া ইউনিয়নের সাক্ষরতার হার ৩৯.০% (পুরুষ ৩৯.৮%, মহিলা-৩৮.৩%)। এ ইউনিয়নে ১টি মাদ্রাসা, ২টি মাধ্যমিক বিদ্যালয়, ৮টি সরকারি প্রাথমিক বিদ্যালয় রয়েছে এবং ১টি বেসরকারি প্রাথমিক বিদ্যালয় রয়েছে।  তথ্যসূত্র  বিষয়শ্রেণী:রাজৈর উপজেলার ইউনিয়ন
মিকোলা মিকোলায়োভিচ মিখায়লেঙ্কো (; জন্ম: ২২ মে ২০০১; মিকোলা মিখায়লেঙ্কো নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনীয় ক্লাব দিনামো কিয়েভ এবং ইউক্রেন জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৮ সালে, মিখায়লেঙ্কো ইউক্রেন অনূর্ধ্ব-১৮ দলের হয়ে ইউক্রেনের বয়সভিত্তিক পর্যায়ে অভিষেক করেছেন।  প্রারম্ভিক জীবন মিকোলা মিকোলায়োভিচ মিখায়লেঙ্কো ২০০১ সালের ২২শে মে তারিখে ইউক্রেনের চের্নিহিভ অবলাস্তে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মিখায়লেঙ্কো ইউক্রেন অনূর্ধ্ব-১৮, ইউক্রেন অনূর্ধ্ব-২১ এবং ইউক্রেন অনূর্ধ্ব-২৩ দলের হয়ে খেলার মাধ্যমে ইউক্রেনের প্রতিনিধিত্ব করেছেন। ২০১৮ সালের ১৯শে নভেম্বর তারিখে তিনি ডেনমার্ক অনূর্ধ্ব-১৮ দলের বিরুদ্ধে ম্যাচে ইউক্রেন অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3123551 মিখায়লেঙ্কো ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ইউক্রেন অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব দিনামো কিয়েভের খেলোয়াড় বিষয়শ্রেণী:ইউক্রেনের আন্তর্জাতিক যুব ফুটবলার বিষয়শ্রেণী:ইউক্রেনের অনূর্ধ্ব-২১ আন্তর্জাতিক ফুটবলার বিষয়শ্রেণী:ইউক্রেনের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:ইউক্রেনের আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব চর্নমরেৎস অদেসার খেলোয়াড় বিষয়শ্রেণী:ফুটবল ক্লাব জরিয়া লুহানস্কের খেলোয়াড় বিষয়শ্রেণী:ফুটবল ক্লাব অলেকসান্দ্রিয়ার খেলোয়াড় বিষয়শ্রেণী:ইউক্রেনীয় প্রিমিয়ার লিগের খেলোয়াড়
thumb|দাপ্তরিক প্রতিকৃতি, ২০২২ প্যাট্রিক অ্যালেন ম্যাকলাফলিন, ব্যারন ম্যাকলাফলিন,  (জন্ম ৩০ নভেম্বর ১৯৫৭) একজন ব্রিটিশ রাজনীতিবিদ। কনজারভেটিভ পার্টির একজন সদস্য, তিনি ১৯৮৬ সালের উপনির্বাচনের পর প্রথম ওয়েস্ট ডার্বিশায়ারের সংসদ সদস্য (এমপি) হন। নির্বাচনী এলাকাটি ২০১০ সালের সাধারণ নির্বাচনের জন্য ডার্বিশায়ার ডেলস হয়ে ওঠে; ম্যাকলাফলিন ২০১৯ সাল পর্যন্ত আসনটির এমপি ছিলেন।  একজন প্রাক্তন খনি শ্রমিক হিসাবে, তিনি কয়েকজন রক্ষণশীল সংসদ সদস্যের একজন যিনি সংসদে নির্বাচিত হওয়ার আগে একজন কর্মী ছিলেন। ৪ সেপ্টেম্বর ২০১২-এ, তিনি পরিবহনের জন্য রাজ্য সচিব নিযুক্ত হন। ১৪ জুলাই ২০১৬-এ, তিনি কনজারভেটিভ পার্টির চেয়ারম্যান হন এবং কনজারভেটিভ প্রধানমন্ত্রী থেরেসা মে- এর নতুন প্রশাসনের অধীনে ল্যাঙ্কাস্টারের ডাচির চ্যান্সেলর হন। তিনি ৮ জানুয়ারী ২০১৮-এ চেয়ারম্যান পদ থেকে পদত্যাগ করেন এবং ব্র্যান্ডন লুইস তার স্থলাভিষিক্ত হন। ২০২২ সালের জানুয়ারিতে, তাকে উত্তরের জন্য পরিবহনের নতুন চেয়ার হিসাবে ঘোষণা করা হয়েছিল।   তথ্যসূত্র   বিষয়শ্রেণী:নাইটস ব্যাচেলর বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:স্টাফোর্ডের ব্যক্তি বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:জীবিত ব্যক্তি বিষয়শ্রেণী:ডার্বিশায়ারের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:রক্ষণশীল দল (যুক্তরাজ্য) এর জীবনকাল পিয়ার বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৫৭-এ জন্ম বিষয়শ্রেণী:রক্ষণশীল দল (যুক্তরাজ্য) এর চেয়ারম্যান বিষয়শ্রেণী:পরিবহণ বিভাগের রাষ্ট্র সচিব (যুক্তরাজ্য) বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
দীপঙ্কর ভট্টাচার্য (জন্ম ১৯৬০) একজন ভারতীয় রাজনৈতিক নেতা ও সিপিআইএমএল লিবারেশন দলের সাধারণ সম্পাদক। দীপঙ্কর ভট্টাচার্য উচ্চ মাধ্যমিক বোর্ড পরীক্ষায় প্রথম হয়েছিলেন এবং আইএসআই থেকে স্ট্যাটিকসে স্নাতকোত্তর ডিগ্রী লাভ করেন। ১৯৯৮ সালে বিনোদ মিশ্রের পর তিনি সিপিআই(এমএল) লিবারেশন দলের সাধারণ সম্পাদক নির্বাচিত হন।  তার আগে তিনি ইন্ডিয়ান পিপল'স ফ্রন্ট ও অল ইন্ডিয়া সেন্ট্রাল কাউন্সিল অফ ট্রেড ইউনিয়নসের সাধারণ সম্পাদক ছিলেন।   প্রারম্ভিক জীবন ও পড়াশোনা  দীপঙ্কর ভট্টাচার্য ১৯৬০ সালে ভারতের আসাম রাজ্যের গুয়াহাটিতে জন্মগ্রহণ করেন। তার বাবা বৈদ্যনাথ ভট্টাচার্য ভারতীয় রেলের একজন কর্মী ছিলেন। তিনি কলকাতার কাছে নরেন্দ্রপুরের রামকৃষ্ণ মিশন বিদ্যালয়, নরেন্দ্রপুর থেকে পড়াশোনা শুরু করেন। উচ্ছমাধ্যমিক পরীক্ষায় দীপঙ্কর পশ্চিমবঙ্গের প্রথম স্থান অধিকার করেন তারপর ইন্ডিয়ান স্ট্যাটিস্টিক্যাল ইনস্টিটিউটে ভর্তি হন। সেখান থেকেই তিনি স্নাতক ও স্নাতকোত্তর ডিগ্রী লাভ করেন।   রাজনৈতিক জীবন  ইন্ডিয়ান স্ট্যাটিস্টিক্যাল ইনস্টিটিউটে পড়ার সময় থেকেই দীপঙ্কর ভট্টাচার্য রাজনীতিতে জড়িয়ে পড়েন। ১৯৮২ থেকে ১৯৯৪ সাল পর্যন্ত দীপঙ্কর ভট্টাচার্য ইন্ডিয়ান পিপল'স ফ্রন্টের সাধারণ সম্পাদক ছিলেন এবং পরবর্তীতে তিনিঅল ইন্ডিয়া সেন্ট্রাল কাউন্সিল অফ ট্রেড ইউনিয়নসের সাধারণ সম্পাদকও নির্বাচিত হয়েছিলেন।   রাজনৈতিক মতাদর্শ    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতের কমিউনিস্ট পার্টি (মার্কসবাদী-লেনিনবাদী) লিবারেশনের রাজনীতিবিদ বিষয়শ্রেণী:আসামের রাজনীতিবিদ বিষয়শ্রেণী:গুয়াহাটির রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:১৯৬০-এ জন্ম
এন৭০৪ বা পাবনা–কুষ্টিয়া মহাসড়ক বা কুষ্টিয়া-ঝিনাইদহ মহাসড়ক বাংলাদেশের একটি গুরুত্বপূর্ণ জাতীয় মহাসড়ক। এই মহাসড়কটি লালন শাহ সেতু অতিক্রম করে উত্তরবঙ্গের  সাথে দক্ষিণবঙ্গের সংযোগ ঘটিয়েছে।   গুরুত্বপূর্ণ সংযোগস্থল    জেলা উপজেলা অবস্থান সংযোগস্থলের নাম সংযুক্ত সড়ক পাবনা ঈশ্বরদী দাশুড়িয়া দাশুড়িয়া গোল চত্বর  দাশুড়িয়া নিউ ট্রাফিক মোড় রূপপুর নতুন হাট মোড়   রূপপুর মোড়  লালন শাহ সেতু কুষ্টিয়া ভেড়ামারা বারোদাগ লালন শাহ সেতু গোল চত্বর  ১৬ দাগ ভেড়ামারা পাওয়া প্লান্ট মোড়  বারো মাইল বারো মাইল মোড় বাসস্ট্যান্ড   কুষ্টিয়া সদর বারখাদা (কুষ্টিয়া) কুষ্টিয়া বাইপাস বাইপাস মাথা  ত্রিমোহনী (কুষ্টিয়া)  চৌড়হাস (কুষ্টিয়া) চৌড়হাস মোড় (মুক্তি মৈত্রী স্মৃতিসৌধ)  বটতৈল  বটতৈল মোড়  ঝিনাইদহ শৈলকুপা শেখপাড়া শেখপাড়া বাজার    ভাটই ভাটই বাজার   ঝিনাইদহ সদর আরাপপুর (ঝিনাইদহ) আরাপপুর মোড়    সংযুক্ত গুরুত্বপূর্ণ এলাকা   থাম্ব|কুষ্টিয়া শহরের চৌড়হাস মোড়  এই মহাসড়কটি অনেক গুরুত্বপূর্ণ এলাকা, শহর ও উপশহরকে সংযুক্ত করেছে। যেমনঃ   পাবনা জেলার সংযুক্ত গুরুত্বপূর্ণ এলাকা  দাশুরিয়া  রুপপুর ও রুপপুর পারমাণবিক বিদ্যুৎ কেন্দ্র  কুষ্টিয়া জেলার সংযুক্ত গুরুত্বপূর্ণ এলাকা  বহলবাড়িয়া বাজার  কুষ্টিয়া শহরের মজমপুর  কুষ্টিয়া শহরের চৌড়হাস মোড়  বটতৈল মোড়  ভাদালিয়া বাজার  আলামপুর-বালিয়াপাড়া বাজার  বিত্তিপাড়া বাজার  লক্ষীপুর বাজার  ইসলামী বিশ্ববিদ্যালয় ক্যাম্পাস  ঝিনাইদহ জেলার সংযুক্ত গুরুত্বপূর্ণ এলাকা  শেখপাড়া বাজার  গাড়াগঞ্জ মোড়  ভাটই বাজার  আরাপপুর মোড়   চিত্রশালা    তথ্যসূত্র    বহিঃসংযোগ   বিষয়শ্রেণী:বাংলাদেশের জাতীয় মহাসড়ক বিষয়শ্রেণী:খুলনা বিভাগের মহাসড়ক বিষয়শ্রেণী:কুষ্টিয়া জেলার সড়ক পরিবহন বিষয়শ্রেণী:ঝিনাইদহ জেলার সড়ক পরিবহন বিষয়শ্রেণী:পাবনা জেলার সড়ক পরিবহন
মঞ্জুশ্রী দাশ (১৫ ফেব্রুয়ারি ১৯৩১ - ১৯ মার্চ ১৯৯৫) ছিলেন একজন বাঙালি কবি ও লেখক এবং রূপসী বাংলার কবি জীবনানন্দ দাশের একমাত্র মেয়ে।  জন্ম ও পরিবার মঞ্জুশ্রী দাশের জন্ম হয় এক ব্রাহ্ম পরিবারে। ১৯৩১ সালের ১৫ ফেব্রুয়ারি বর্তমান বাংলাদেশের বরিশাল শহরের বগুড়া রোডের (বর্তমানে জীবনানন্দ দাশ সড়ক) সর্বানন্দ ভবনে তার জন্ম হয়। বিখ্যাত বাঙালি কবি জীবনান্দ দাশ তার পিতা ও লাবণ্য দাশ তার মাতা। কবি কুসুমকুমারী দাশ তার পিতামহী এবং  সত্যানন্দ দাশ তার পিতামহ। সমরানন্দ দাশ তার ভাই। মঞ্জুশ্রী দাশ জীবনানন্দ-লাবণ্য দম্পতির প্রথম সন্তান।  প্রাথমিক জীবন তিনি শৈশব থেকেই কবিতা লেখা শুরু করেন।  মাত্র ১০ বছর বয়সে তার লেখা “পাখী” কবিতাটি, শ্রীমঞ্জু দাশ নামে, প্রকাশিত হয় “মাতৃভূমি” পত্রিকার আষাঢ় ১৩৫০ (জুলাই ১৯৪৩) সংখ্যায়।মঞ্জুশ্রী দাশের পিতা জীবনানন্দ দাশ ১৯৪৭-এ দেশভাগের কিছু আগে সপরিবারে অধুনা বাংলাদেশ অর্থাৎ তৎকালীন পূর্ব বাংলা ত্যাগ করেন এবং কলকাতায় স্থায়ীভাবে বসবাস শুরু করেন।  শিক্ষা ও কর্মজীবন মঞ্জুশ্রী জার্মান ভাষা শিখেছেন কিছুকাল। কলকাতা বিশ্ববিদ্যালয়ে বাংলার ছাত্রী ছিলেন। বাবার উপর পিএইচডি শুরু করে শেষ করেননি।তার নানা সময়ের সরাসরি শিক্ষক, সহপাঠীদের বরাতে জানা যায়, তিনি ছিলেন অস্থিরচিত্ত, এলোমেলো, সিদ্ধান্তহীনতায় ভুগতেন। মঞ্জুশ্রীর কর্মজীবন ছিল তাঁর বাবার মতোই অস্থির, অনিশ্চিত। কোথাও যেন নিজেকে মানিয়ে নিতে পারছিলেন না। তিনিও শিক্ষকতা করেছেন। বাবার মতোই চাকরি খুইয়েছেন। প্রেমিক মধুসূদন সান্যালের সঙ্গে বিয়ে বহির্ভূত দার্জিলিং যাত্রার কারণে সাউথ পয়েন্ট স্কুল থেকে চাকরি হারিয়েছিলেন।রেডিওতে কাজ করেছেন। জার্মানিতেও চাকরি করেছেন কিছুদিন। কিন্তু কোথাও স্থির হতে পারেননি। জীবনানন্দ দাশের ভাইয়ের ছেলে অমিতানন্দ দাশ জানাচ্ছেন, পশ্চিমবঙ্গ সরকারকে অনুরোধ করে মঞ্জুশ্রীকে আরেকটি চাকরি পাইয়ে দেওয়া হয় লেবার ডিপার্টমেন্টে। শেষ জীবনে মঞ্জুশ্রী পশ্চিমবঙ্গ বাংলা আকাদেমিতেও চাকরি করেন। সেই চাকরিটা পাওয়ার ক্ষেত্রে কলকাতায় কয়েকজন জীবনানন্দ অনুরাগীর ভূমিকা ছিল।  বিষয়শ্রেণী:১৯৩১-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:পূর্ববঙ্গে জন্ম বিষয়শ্রেণী:আদিনিবাস পূর্ববঙ্গে বিষয়শ্রেণী:বরিশালের লেখক বিষয়শ্রেণী:বাঙালি মহিলা কবি বিষয়শ্রেণী:জীবনানন্দ গবেষক  তথ্যসূত্র
জেনা মারিয়া কার্ডম্যান (জন্ম ২৬ অক্টোবর, ১৯৮৭) হলেন একজন আমেরিকান মাইক্রোবায়োলজিস্ট এবং নাসার একজন নভোচারী। তিনি ইলিনয়তে জন্মগ্রহণ করলেও তিনি বেড়ে উঠেন ভার্জিনিয়াতে। ২০১৭ সালে তিনি একজন নভোচারী প্রার্থী হিসাবে নির্বাচিত হন। কর্মজীবনে তিনি তার কাজের জন্য অনেকগুলো একাডেমীক পুরস্কার পেয়েছেন।   প্রাথমিক জীবন এবং শিক্ষা  কার্ডম্যানের জন্ম হয়েছিল ১৯৮৭ সালের অক্টোবর মাসের ২ তারিখে। তার জন্ম স্থান  ইলিনয়। তিনি উর্বানায় হেলেন এবং ল্যারি কার্ডম্যানের মেয়ে হয়ে জন্মগ্রহণ করেন। একসময় তার পরিবার ভার্জিনিয়ার উইলিয়ামসবার্গে চলে আসে। সেখানে তিনি তার পড়াশোনা ব্রুটন হাই স্কুলে চালিয়ে যান। এরপর কার্ডম্যান চ্যাপেল হিলের নর্থ ক্যারোলাইনা বিশ্ববিদ্যালয়ে পড়াশোনা করেছেন। যেখানে তিনি জীববিজ্ঞানে স্নাতক, সৃজনশীল রাইটিং এবং মেরিন সায়েন্সেসের নাবালিকা এবং মেরিন সায়েন্সে স্নাতকোত্তর নিয়ে স্নাতকোত্তর অর্জন করেছেন।  তিনি গবেষণায় অংশগ্রহণ করার ক্ষেত্রে স্নাতক এবং স্নাতক শিক্ষার্থী হিসাবে কার্ডম্যান হাইড্রোথার্মাল ভেন্টস, আর্টিক এবং মেক্সিকো উপসাগরীয় অঞ্চলে মাইক্রোবায়াল গবেষণায় অংশ নিয়েছিলেন। তিনি অ্যান্টার্কটিকার পামার লং-টার্ম ইকোলজিকাল রিসার্চ নেটওয়ার্ক  এবং ব্রিটিশ কলম্বিয়ার প্যাভিলিয়ন লেক গবেষণা প্রকল্পেও অংশ নিয়েছিলেন। ২০১৭ সালে তিনি একজন নভোচারী প্রার্থী হিসাবে নির্বাচিত হন। যখন তিনি   নভোচারী প্রার্থী হিসাবে নির্বাচিত হয়েছিলেন তখন কার্ডম্যান পেনসিলভেনিয়া স্টেট ইউনিভার্সিটিতে ন্যাশনাল সায়েন্স ফাউন্ডেশনের স্নাতক গবেষণা ফেলো ছিলেন।    নাসা  তিনি নাসাতে যখন মহাকাশচারী প্রার্থী হন। তখন নাসাতে মহাকাশচারী হওয়ার আগে কার্ডম্যান নাসার অ্যানালগ মিশন প্যাভিলিয়ন লেক গবেষণা প্রকল্প (২০০৮-২০১৫) এবং বাসাল্ট (২০১৬-২০১৭), এক্সোসোলোজিস্ট ডারলিন লিমের সাথে কাজ করেছেন বা বিভিন্ন কাজে অংশগ্রহণ করেছেন। ২০১৭ সালে সালের জুন মাসে নাসা অ্যাস্ট্রোনট গ্রুপ ২২ এর সদস্য হন এবং হিউস্টনের জনসন স্পেস সেন্টারে তার দুই বছরের প্রশিক্ষণ শুরু করেছিলেন।    ব্যক্তিগত জীবন  তার পছন্দের কাজ বা শখের মধ্যে রয়েছে ক্যানোইং,  ক্যাভিং এবং উরন্ত অবস্থায় গ্লাইডার করা।    পুরস্কার ও সম্মাননা  তিনি অনেকগুলো একাডেমীক পুরস্কার পেয়েছেন। তিনি প্যাভিলিয়ন লেক গবেষণা প্রকল্পে তাঁর কাজের জন্য ন্যাশনাল সায়েন্স ফাউন্ডেশন গ্র্যাজুয়েট রিসার্চ ফেলোশিপ, পেনসিলভেনিয়া স্পেস গ্রান্ট কনসোর্টিয়াম ফেলোশিপ এবং নাসা আমেরিকান সম্মান পুরস্কার সহ কার্ডম্যান অনেকগুলি একাডেমিক পুরস্কার পেয়েছেন।    তথ্যসূত্র             বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নভোচারী বিষয়শ্রেণী:অপর্যালোচিত অনুবাদসহ পাতা বিষয়শ্রেণী:নারী নভোচারী বিষয়শ্রেণী:মার্কিন অণুজীববিজ্ঞানী
শ্রমিক সমাজতান্ত্রিক ফেডারেশন হল যুক্তরাজ্যের একটি সমাজতান্ত্রিক রাজনৈতিক দল, যার নেতৃত্বে ছিলেন সিলভিয়া পাংখার্স্ট। বিভিন্ন নামে এটি ধীরে ধীরে নারীর ভোটাধিকারের দিকে মনোনিবেশ করে এর রাজনীতিকে বিস্তৃত করে শেষ পর্যন্ত একটি বাম কমিউনিস্ট গোষ্ঠীতে পরিণত হয়।  ডব্লিউএসপিইউ পূর্ব লন্ডন ফেডারেশন এটি পূর্ব লন্ডন ফেডারেশনের মহিলা সমাজ ও রাজনৈতিক ইউনিয়ন (ডাব্লুএসপিইউ, সাফ্রাগেটস নামে বেশি পরিচিত) নামে উদ্ভূত হয়েছিল। পূর্ব লন্ডন ফেডারেশন ১৮৯৩ সালে ড. রিচার্ড পাঙ্কহার্স্ট এবং তার স্ত্রী এমেলিন পাঙ্কহার্স্টElizabeth Crawford, ‘Bull , Amy Maud (1877–1953)’, Oxford Dictionary of National Biography, Oxford University Press, 2004 accessed 1 January 2017 দ্বারা প্রতিষ্ঠিত হয়েছিল এবং গণতান্ত্রিক হওয়ার ক্ষেত্রে ও জর্জ ল্যান্সবারির মতো পুরুষদের অন্তর্ভুক্ত করার ক্ষেত্রে এর মূল সংগঠন থেকে পৃথক ছিল।   এই মুহুর্তে, সিলভিয়ার ডাব্লুএসপিইউ যে পথে যাচ্ছিল তার সাথে অনেক মতবিরোধ ছিল। তিনি একটি সুস্পষ্টভাবে সমাজতান্ত্রিক সংগঠন চেয়েছিলেন যা মহিলাদের ভোটাধিকারের চেয়ে বিস্তৃত সমস্যাগুলি মোকাবেলা করে, লন্ডনের পূর্ব প্রান্তে শ্রমিক শ্রেণীর লোকদের মধ্যে ভিত্তিক স্বাধীন শ্রমিক পার্টির সাথে একত্রিত হয়। তিনি সম্পত্তির উপর ব্যক্তিগত আক্রমণ নয়, সম্মিলিত শ্রমিকদের কর্মের দিকে মনোনিবেশ করতে চেয়েছিলেন। সাফ্রাগেটস পূর্ব লন্ডন ফেডারেশন  এগুলি এবং ব্যক্তিগত বিষয় সহ অন্যান্য মতপার্থক্যের ফলে সিলভিয়াকে পূর্ব লন্ডন ফেডারেশনের সাথে ডব্লিউএসপিইউ থেকে বহিষ্কার করা হয়েছিল। ১৯১৪ সালের প্রথম দিকে তারা নিজেদের নাম পরিবর্তন করে সাফ্রাগেটস পূর্ব লন্ডন ফেডারেশন (ইএলএফএস) রাখে এবং উইমেন্স ড্রেডনট নামে একটি সংবাদপত্র চালু করেছিল। প্রথমে, দলটি সর্বজনীন ভোটাধিকারের জন্য প্রচারণা চালিয়েছিল এবং কেইর হার্ডির সহায়তায় সংসদ সদস্যদের মধ্যে উত্তেজিত হয়েছিল। তবে প্রথম বিশ্বযুদ্ধের প্রাদুর্ভাবের সাথে সাথে তারা জিমারওয়াল্ড সম্মেলনের অবস্থানকে সমর্থন করে যুদ্ধে অংশগ্রহণের উপরও আক্রমণ শুরু করে। তথ্যসূত্র   বিষয়শ্রেণী:১৯১৩-এ যুক্তরাজ্যে প্রতিষ্ঠিত বিষয়শ্রেণী:যুক্তরাজ্যের নারীবাদী সংগঠন বিষয়শ্রেণী:১৯২৪-এ যুক্তরাজ্যে বিলুপ্ত বিষয়শ্রেণী:যুক্তরাজ্যের বিলুপ্ত সমাজতান্ত্রিক দল বিষয়শ্রেণী:১৯২১-এ প্রতিষ্ঠিত রাজনৈতিক দল বিষয়শ্রেণী:১৯২৪-এ বিলুপ্ত রাজনৈতিক দল
সবদত্তি () ভারতের কর্ণাটক রাজ্যের বেলগাভি জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সবদত্তি শহরের জনসংখ্যা হল ৩৮,২১২ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে সাউনদাত্তি-ইয়েল্লাম্মা এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর বিষয়শ্রেণী:কর্ণাটকের সংস্কৃতি বিষয়শ্রেণী:কর্ণাটকের পর্যটন বিষয়শ্রেণী:কর্ণাটকের ইতিহাস বিষয়শ্রেণী:ভারতের প্রাক্তন রাজধানী শহর
শ্যামপুর ডিগ্রি মহাবিদ্যালয় রংপুর জেলার একটি এমপিওভুক্ত বেসরকারি কলেজ। ১৯৭২ সালে ১৪ মে প্রতিষ্ঠিত হয়। কলেজে বর্তমানে উচ্চ মাধ্যমিক, স্নাতক (পাশ) এবং ৩টি বিষয়ে স্নাতক (সম্মান) কোর্স চালু আছে। যাতে মোট ৯৮৯ জন শিক্ষার্থী অধ্যায়নরত আছে।  ইতিহাস সময়রেখা-   ১৯৭২ - উচ্চ মাধ্যমিক স্বীকৃতি প্রাপ্ত  ১৯৮৫ - উচ্চ মাধ্যমিক এমপিওভূক্তকরণ  ১৯৯২ -   স্নাতক (পাশ) স্বীকৃতি প্রাপ্ত  স্নাতক (পাশ) স্তর এমপিওভুক্তিকরণ  ২০১৮ - স্নাতক (সম্মান) স্বীকৃতি প্রাপ্ত ভর্তি প্রক্রিয়া  এইচএসসি বা একাদশ শ্রেণিতে ভর্তি সাধারণত মাধ্যমিক ও উচ্চ মাধ্যমিক শিক্ষা বোর্ডের অধীনে পরিচালিত হয়। এসএসসি পরীক্ষার ফল প্রকাশের পর বোর্ড ভর্তির বিজ্ঞপ্তি দেয়। শিক্ষার্থীরা অনলাইনে আবেদন করে পছন্দের কলেজগুলো বেছে নেয়। এরপর মেধা তালিকা প্রকাশিত হয় এবং নির্বাচিত শিক্ষার্থীরা নির্ধারিত সময়ে ভর্তি নিশ্চিত করে। ভর্তি শেষ হলে কলেজ প্রথম বর্ষের ক্লাস শুরু করে।  জাতীয় বিশ্ববিদ্যালয়ের অধীনে স্নাতক কোর্স পরিচালিত হয়। যার ভর্তির প্রক্রিয়া সাধারণত অনলাইনের মাধ্যমে পরিচালিত হয়। ভর্তি বিজ্ঞপ্তি প্রকাশের পর শিক্ষার্থীরা নির্ধারিত ওয়েবসাইটে আবেদন ফরম পূরণ করে। এসএসসি ও এইচএসসি পরীক্ষার ফলাফলের ভিত্তিতে মেধা তালিকা প্রকাশ করা হয়। নির্বাচিত শিক্ষার্থীরা নির্ধারিত সময়ে ভর্তি ফি জমা দিয়ে ভর্তি নিশ্চিত করে। ভর্তির প্রক্রিয়া শেষ হলে বিশ্ববিদ্যালয় কর্তৃপক্ষ নির্ধারিত তারিখে ক্লাস শুরু করে। শিক্ষার্থী  উচ্চ মাধ্যমিক - ৪২৭ জন  স্নাতক (পাশ) - ২০৪ জন  স্নাতক (সম্মান) -৩৫৮ জন  মোট - ৯৮৯ জন উপলব্ধ কোর্স বর্তমানে ৩টি বিভাগে উচ্চ মাধ্যমিক, ২টি বিষয়ে ব্যাচেলর ডিগ্রি (পাস) কোর্স ও ৩টি বিষয়ে ব্যাচেলর ডিগ্রি অনার্স কোর্স চালু আছে।   উচ্চ মাধ্যমিক    বিজ্ঞান  মানবিক   ব্যবসায় শিক্ষা  ব্যাচেলর ডিগ্রি (পাস) কোর্স  বিএ (পাস)  বিএসএস (পাস) ব্যাচেলর ডিগ্রি অনার্স কোর্স  বাংলা  রাষ্ট্রবিজ্ঞান  সমাজকর্ম  ফলাফল ও র‍্যাংকিং ২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ২৭৫৪ জন, পাস করেছে ২১৯৩ জন, ফেল করেছে ৫৬১ জন, এ+ পেয়েছে ৪৬ জন, শতকরা পাস করেছে ৭৯.৬৩%, শতকরা এ+ পেয়েছে ১.৬৭ %।  ২০২৪ সহপাঠী কলেজ র‍্যাংকিং অনুযায়ী, শ্যামপুর ডিগ্রি মহাবিদ্যালয় জাতীয় পর্যায়ে ৩৫৬৭তম, দিনাজপুর বোর্ডে ৯২তম, রংপুর বিভাগে ৪০৫তম এবং রংপুর জেলায় ৮৮তম স্থানে রয়েছে।   আরো দেখুন    রংপুর সরকারি কলেজ  রংপুর জেলার শিক্ষাপ্রতিষ্ঠানের তালিকা  তথ্যসূত্র   বিষয়শ্রেণী:রংপুর জেলার মহাবিদ্যালয় বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
মেঘা (বৈজ্ঞানিক নাম: Tanaecia lepidea (Butler))এক প্রজাতির মাঝারী আকারের বাদামী রঙের প্রজাপতি। এরা নিমফ্যালিডি পরিবার এবং তানাইসিয়া উপগোত্রের সদস্য।  আকার  মেঘা এর প্রসারিত অবস্থায় ডানার আকার ৬৫ - ৮০ মিলিমিটার দৈর্ঘ্যের হয়।  উপপ্রজাতি  ভারতে প্রাপ্ত মেঘা এর উপপ্রজাতি হল-    Tanaecia lepidea lepidea Butler, 1868 – Himalayan Grey Count  Tanaecia lepidea miyana Fruhstorfer, 1913 – Peninsular Grey Count  Tanaecia lepidea sthavara Fruhstorfer, 1913 – Indo-Chinese Grey Count   বিস্তার  ভারত (দক্ষিণ ভারত থেকে মহারাষ্ট্র , মধ্যপ্রদেশ, দ: কর্ণাটক, উড়িষ্যা, উত্তরাঞ্চল থেকে অরুণাচল প্রদেশ, উত্তর-পূর্ব ভারত), নেপাল, ভুটান,বাংলাদেশ ও মায়ানমার এ এদের দেখা যায়।  বর্ণনা প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  উভয় ডানার উপরিতলের মূল রঙ কালচে বাদামি এবং ফ্যাকাশে ধূসর বর্ডার তথা পটি যুক্ত ! উক্ত বর্ডার সামনের ডানায় এপেক্স এর নিচ থেকে শুরু হয়ে টরনাস (tarnus ) পর্যন্ত সরুভাবে এবং পিছনের ডানায় চওড়া পটির আকারে বিস্তৃত। পিছনের ডানার উক্ত পটি টি নিচের অংশে আরও চওড়া। সামনের ডানার শীর্ষভাগ বা অ্যাপেক্স কোনাকৃতি হয়ে বাইরের দিকে বেরিয়ে থাকে ও ঈষদ বক্র। উভয় ডানার উপরিপৃষ্ঠে গাঢ় ও হালকা বাদামি কিছু দাগ-ছোপ বর্তমান। সামনের ডানার উপরিতলে সেলের (cell) মধ্যে কালচে বাদামি রেখা পরিবেষ্টিত দুটি বড় বাদামি ছোপ ও সেলের মধ্যভাগের ঠিক নিচেই সাব -বেসাল অংশে অনুরূপ একটি ছোপ বিদ্যমান।  ডানার নিম্নপৃষ্ঠের দাগ-ছোপ উপরেরই প্রায় অনুরূপ। নিম্নতলের রঙ ধূসর, হালকা কমলা ও উজ্জ্বল সাদায় মেশানো। সামনের ডানার নিম্নতলের ধূসর-সাদা বর্ডার তথা পটি টি উপরিতলের বর্ডারের তুলনায় অধিক চওড়া।  সামনের ডানার ডিসকাল অংশে কোস্টার সামান্য নিচ থেকে একসারি বিভিন্ন আকৃতির কমলা ছোপ (প্রতিটি ইন্টারস্পেসে) সোজাসুজিভাবে নেমে গেছে।  উক্ত ছোপগুলির মধ্যে সবার উপরের ছোপ দুটি সর্বাপেক্ষা বৃহদ (প্রথম টি বৃহত্তম) ও লম্বাটে। কমলা ছোপগুলির বহিঃপ্রান্তে অবস্থিত কালচে বাদামি দাগগুলি একত্রিত হয়ে একটি ঢেউখেলানো বহিঃ-ডিসকাল রেখার সৃষ্টি করেছে যেটি টার্মেনের (tarmen) সাথে প্রায় সমান্তরাল ভাবে বিন্যস্ত। পিছনের ডানার নিম্নতলে ফ্যাকাশে কমলা-বাদামি ছোপের অবিচ্ছিন্ন ও বক্রভাবে সমান্তরাল একটি ডিসকাল ও একটি পোস্ট -ডিসকাল সারি বর্তমান। পোস্ট-ডিসকাল ছোপের সারিটি অধিকতর স্পস্ট। এই দুই ছোপের সারির মধ্যভাগ ফ্যাকাশে সাদা ও ধূসর। মাথা,বক্ষদেশ ও উদর উপরিতলে কালচে বাদামি এবং নিম্নতলে সাদা ও ধূসর বর্নের।   আচরণ  এই প্রজাতির উড়ান খুব শক্তিশালী। বাস্কিং বা রোদ পোহানো এদের খুবই প্রিয় বিষয়। নিচু উচ্চতায় আর্দ্র বনভূমি যুক্ত অঞ্চলে বিস্তীর্ণ এলাকা জুড়ে এদের প্রচুর সংখ্যায় দেখা যায়।  জঙ্গল পথ ও জঙ্গলের ফাঁকা জায়গায় (forest clearing) এই প্রজাপতি দের ভূমির কাছাকাছি নিচ দিয়ে উড়তে লক্ষ্য করা যায়। জঙ্গলের কাছাকাছি গ্রামাঞ্চল ও শহরাঞ্চলেও এদের দর্শন মেলে। অতি-পক্ক ফল ও গাছের পাতায় বসে রস পান করতে এদের প্রায়শই দেখা যায়। পুরুষরা স্ত্রীদের অপেক্ষা বেশি একই স্থানে ঘোরাফেরা করে (territorial habit)। পাহাড়ের পাদদেশ থেকে ২০০০ মি. উচ্চতা পর্যন্ত উন্মুক্ত জঙ্গল এবং নদী ও ঝর্ণার কিনারে এদের উপস্থিতি ভালো হারে লক্ষ্য করা যায় ফেব্রুয়ারি থেকে ডিসেম্বর পর্যন্ত।   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি বিষয়শ্রেণী:১৮৬৮-এ বর্ণিত প্রজাপতি বিষয়শ্রেণী:এশিয়ার প্রজাপতি